cyanic-selkie/wikianc huggingface dataset:
Okerdvergmåler
Utseende
En liten (vingespenn 18 – 24 mm), slank, lyst oker-brun måler. Forvingen har et utydelig, lyst tverrbånd ca. 2/3 ut i vingen og en svart flekk i midten, ellers har den bare ganske utydelige tegninger. Bakvingen er brungrå med en liten, mørk flekk nær midten. Larven ligner larven av malurtdvergmåler (Eupithecia innotata).
Levevis
Arten lever i åpne, varme områder og larvene lever på planter i kurvplantefamilien (Asteraceae). Kjente næringsplanter er markmalurt (Artemsia campestre), malurt (Artemisia absinthium), ryllik (Achillea millefolia) og reinfann (Tanacetum vulgare).
Utbredelse og rødlistevurdering
Okerdvergmåler lever på markmalurt. Biotopen er tørrenger nær kysten. I Norge er arten kjent fra to lokaliteter på Hvaler i Østfold, samt fra Bolærne i Færder i Vestfold. Arten er sårbar for gjengroing av tørrengene der den lever, men også for tråkk og slitasje. En av lokalitetene blir brukt til hestebeite, og det er positivt i forhold til gjengroing, men det er samtidig en fare for for mye tråkk for vertsplanten. Utbygging utgjør også en trussel. Påvirkningene gjør at forekomster blir redusert og fragmentert. Arten rødlistes som sterkt truet EN i Norsk rødliste for arter fra 2021.
Wyodak kullkraftverk
Wyodak kullkraftverk er et kullkraftverk ved Gilette i delstaten Wyoming i det vestlige USA. Det har en installert produksjonskapasitet på 362 MW, fordelt på 1 blokker / turbiner. Operatør er energiselskapet PacifiCorp, som eies av Berkshire Hathaway.
Fundamentalteologi
Fundamentalteologi er en disiplin i katolsk teologi, både som forskningsdisiplin og som kirkelære. Fundamentalteologiens spørsmålsstillinger behandles også i den evangeliske (protestantiske) teologi, men som regel under deldisiplinene «prolegomena» til dogmatikken eller apologetikk.
Hypokaust
Hypokaust (latin: hypocaustum) var et antikt romersk system for oppvarming av hus med varm luft fra rørsystem under gulvet. Systemet er basert på at gulvet er løftet opp fra bakken med pilarer, og at varmluft fra en ovn sirkulerte i hulrommene under det. Man planla huset slik at rommene som trengte mest varme ble lagt nærmest ovnen. Begrepet er fra greske hypokauston, sammensatt av hypo- i betydning «under», og -kaust, «brent» (som i kaustisk) Den romerske ingeniøren og arkitekten Vitruvius, som skrev mot slutten av 100-tallet f.Kr., tilskrev oppfinnelsen til Sergius Orata.
Romersk anvendelse
Hypokaust ble benyttet for oppvarming av bad, hus og andre bygninger, enten de var offentlige eller private. Gulvet ble løftet opp fra bakken på søyler, kalt for pilæ, «stabler», ved at et lag med steinplater ble lagt oppå hverandre, deretter en lag med betong før enda et lag med steinplater på toppen; og i de mellomrommene som ble etterlatt innenfor veggene kunne frakte varm luft og damp fra ovnen. Det ble fraktes gjennom de avlukkede områdene og ut gjennom røykkanaler i taket, således sørge for oppvarming uten å forurense rommenes interiør. Keramiske bokser ble plassert innenfor veggene fjernet både den varme luften og varmet opp veggene. Rommene krevde at de meste av heten ble plassert nærmest ovnen slik at heten kunne økes ved å legge på mer brensel på ilden.
Vitruvius beskrev deres konstruksjon og funksjon i sitt verk De architectura en gang rundt 15 f.Kr. og la til detaljer om hvordan brensel kunne bli spart ved å designe varmerommet eller caldarium for menn og kvinner ved å bygges ved siden av hverandre, tilstøtende til tepidarium, for å drifte offentlig bad mest effektive. Han beskrev også en anordning for å regulere varmen ved en ventilator av bronse i taket.
Drosophyllum lusitanicum
Drosophyllum lusitanicum er en kjøttetende plante. Den er den eneste arten i familien Drosophyllaceae.
Hypokaust
Romersk anvendelse
Mange levninger av romerske hypokauster har overlevd over hele Europa, vestlige Asia, og nordlige Afrika. Hypokaust var en oppfinnelse som bedret hygienen og leveforholdene for borgerne, og var en forløper til moderne sentraloppvarming.
Bahamas under Sommer-OL 1984
Bahamas under Sommer-OL 1984. Tjueto sportsutøvere fra Bahamas deltok i fire sporter, blant annet friidrett og svømming under Sommer-OL 1984 i Los Angeles. De vant ikke noen medaljer.
Hypokaust
Ulike varianter
En senere versjon, kalt gloria, ble brukt i Castilla inntil moderne oppvarmingssystemer kom i bruk. Man stengte der av luftinntaket i et område under gulvet etter at det var varmet opp, slik at varmen gikk opp i gulvet.
En koreansk variant er ondol, som bruker røyken fra et bål som brukes til matlaging. Også i de kalde klimaforholdene på landsbygda i Nord-Kina bygger man sin variant, kang.
Drosophyllum lusitanicum
Den er en flerårig halvbusk som kan bli opptil 1,5 m høy, men vanlig høyde er ca. 40 cm. Bladene er 10–25 cm lange, 1,5 mm brede og sitter rosettstilt på den korte, 5–15 mm tykke og halvveis forvedete stengelen. Rosetten er som regel 20–40 cm i diameter med visne blad nærmest marka. Planten mangler evnen til å bevege bladene som de fleste artene innen den kjøttetende soldoggslekta har. Unge blad er rullet opp utover fra stengelen, altså motsatt retning av bregneblad. Plantene har en søt duft som tiltrekker fluer og andre insekter, som setter seg fast i sekreter på plantens overflate. Enzymer oppløser insektet, og næringsstoffene i det absorberes av planten. Blomstene er lysegule, ca. 4 cm i diameter og sitter 3–12 sammen. Frukten er en kapsel som sprekker opp i fem deler.
Drosophyllum lusitanicum er utbredt i vestlige Portugal og på begge sidene av Gibraltarstredet i Spania og Marokko. De fleste voksestedene ligger nært havet og har et termo- eller mesomediterrant klima. I dette området er det flere måneder uten regn om sommeren, men fuktig havluft gir mye dogg som planten trekker til seg. Planten vokser på solrike steder og er ofte en pionerplante som dukker opp etter hogst og brann. Arten er vanligst i lyngheier på sur grunn der vokser sammen med blant annet Erica umbellata og Ulex boivinii. Den kan også vokse mer spredt i åpen skog med korkeik og myrt.
Med bakgrunn i molekylærgenetiske studier er denne arten relativt nylig utskilt fra soldoggfamilien (Droseraceae). Drosophyllaceae, Droseraceae, kannebærere (Nepenthaceae), Dioncophyllaceae og Ancistrocladaceae utgjør en klade innen nellikordenen, (Caryophyllales) der de fleste artene er kjøttetende.
Kovelva
Kovelva er ei elv i Alta kommune i Finnmark. Den har utspring fra sørsida av Teistberget, øst for Indre Lokkarfjorden, og renner mot sør gjennom dalen Livllevággi. Den snur senere mot øst og renner inn i Kovvannet, og derfra videre ned til munningen i Innerkoven i Langfjorden.
Fallet fra Kovvatnet til fjorden er utbygd til kraftproduksjon i Kåven kraftverk.
Elva er 16,5 km lang, og har et nedbørfelt på 64,2 km². Middelvannføringen ved munningen er 2,19 m³/s.
Qiantang
Qiantang (kinesisk: 钱塘江; pinyin: Qiántáng Jiāng) er den viktigste elven i den kinesiske provinsen Zhejiang. Før den munner ut i Hangzhoubukten og dermed i Østkinahavet renner den gjennom provinshovedstaden Hangzhou. Elvens øvre løp er kjent under navnet Xin'an Jiang (新安江).
Hele elven er 494 kilometer lang og har et tilsigsområde på 54 349 kvadratkilometer. Mye av hovedløpet og noen av sideelvene kan trafikkeres av skip. Vannføringen er på 1 434 kubikkmeter i sekunder.
Elven er kjent for hva som skjer under springflo. Hangzhoubukten er slik beliggende og utformet at tidevannsflommen raser oppover elven med tidevannsbølger som i nedre løp han være mellom 1,5 til 4,6 meter høye.
Den høyeste tidebølgen opptrer vanligvis om høsten. Det arrangeres en bølgefest hver høst omkring den 18. dag av månemåneden som faller i september, en dag da den såkalte «sølvdragen» (bølgen) gjerne er på sitt høyeste.
Elven het tidligere Zhe Jiang (浙江) og dette navnet går igjen i provinsnavnet Zhejiang.
Mali under Sommer-OL 2008
Mali under Sommer-OL 2008. 17 sportsutøvere fra Mali deltok i fire sporter under Sommer-OL 2008 i Beijing. De vant ingen medaljer. Taekwondoutøveren Daba Modibo Keita var landets flaggbærer under åpningsseremonien.
Bergmaleriene på Hindhammar
Det nordligste feltet ligger i en bratt vestvendt skrent ut mot fjorden og består utelukkende av figurer som forestiller fisk. Det sørligste er på en noe mindre sørvendt bergflate og forestiller hjort og/eller elg foruten noen geometriske figurer. Etter figurene å dømme tilhører Honnhammermalingene en jeger-sankerbefolkning fra slutten av eldre steinalder, anslagsvis 4500 f.Kr. Det er imidlertid risset inn et par små båtfigurer på det sørligste feltet som kan være yngre, kanskje fra bronsealderen.
NUMA
National Underwater & Marine Agency er en amerikansk non-profitorganisasjon som ble startet i 1979 av forfatteren Clive Cussler. Navnet er hentet fra Cusslers romaner om Dirk Pitt, der hovedpersonen arbeider for den fiktive, statlige organisasjonen NUMA.
NUMA jobber blant annet for å kartlegge og bevare gamle skipsvrak.
Liagrenda
Liagrenda eller Liagrendi er en grend og grunnkrets i Sør-Aurdal kommune i Innlandet.
Grenda ligger langs veien mellom Reinli i sør med veidele mot Bagn med Europavei 16 og Stavedalen og Sundvoll i nord med veidele og sidevei til Aurdal også med Europavei 16 og nytt veidele i Åbjøra for fylkesvei 51 til Gol og Leira. Fra Liagrenda kan en kjøre opp til Liaåsen.
Molluginaceae
Se teksten
Molluginaceae er en plantefamilie i nellikordenen, (Caryophyllales), som er en gruppe av basale, egentlige tofrøbladete planter. Tidligere gikk artene under familien Aizoaceae. Den omfatter litt over 100 arter av urter, noen av dem klatrende, fordelt på 17 planteslekter. Plantene vokser i subtropene og tempererte strøk. Enkelte arter plantes innendørs som sukkulente prydplanter.
Bethesda Softworks
Bethesda Softworks LLC er et selskap som utvikler og utgir videospill. Det ble grunnlagt av Christopher Weaver i Bethesda, Maryland i 1986. I dag er Bethesda Softworks et underfirma av ZeniMax Media Ltd., og lokalene ligger i Rockville, Maryland. Selskapet er mest kjent for rollespillserien The Elder Scrolls, samt Fallout 3 og Fallout: New Vegas, Fallout 4 og Fallout 76.
Anton Jenssens gate (Tønsberg)
Anton Jenssens gate (1-13, 2-8) er en gate på Korten i Tønsberg. Den går fra Kjelleveien og ender opp i Statens Park ved Farmannsveien.
Gaten er oppkalt etter Anton Marius Jenssen (1879-1967), formannskaps- og bystyremedlem mellom 1910 og 1936, og stortingsmann mellom 1925 og 1945.
Charlotte Rampling
Charlotte Rampling (født 5. februar 1946 i Sturmer i Essex i England) er en engelsk skuespiller og tidligere modell.
Rampling har gått på skole i Frankrike, Jeanne d'Arc Académie pour Jeunes Filles i Versailles, og i England, St. Hilda's School i Bushey, Hertfordshire. Etter at hun begynte sin skuespillerkarriere i en alder av 17 år, ved å spille i reklamefilmer og arbeide som modell, var hennes første skritt i filmen en ukreditert rolle hvor hun sto på vannski i Richard Lesters film Hvordan få suksess hos kvinnen i 1965, og den ble fulgt opp året etter med rollen som Meredith i filmen Georgy Girl. Etter dette blomstret hennes filmkarriere både i engelske og franske filmer.
Til tross for hennes tidlige suksess, fortalte hun avisen The Independent, «var vi ikke lykkelige. Det var et mareritt, bryte regler og alt det der. Alle andre syntes å ha det moro, men de tok så mye dop at de ikke visste noe uansett.»
Rampling tok ofte roller hvor hun portretterte en skurk eller en hundjevel, men ett unntak var i en episode av The Avengers, som den kvinnelige revolvermannen Hana Wilde, hvor hun nær stjal hele bildet fra stjernene Patrick Macnee og Diana Rigg. Hun har ofte hatt kontroversielle roller som i Nattportieren (1974), hvor hun spilte en tidligere konsentrasjonsleirfange som blir innviklet i et sado-masochistisk forhold med sin tidligere vokter, spilt av Dirk Bogarde.
Hun forble populær i løpet av 1990-tallet, og ble navngitt i en episode av TV-komedien Absolutt fabelaktig som en kjendis som Edina Monsoon (spilt av Jennifer Saunders) håpet å imponere. Hennes film i 2005 i en alder av 59 var Laurent Cantets Mot sør (Vers le Sud) om kvinnelige sexturisme. Hun spilte den single Helen, en engelsk professor i fransk litteratur som ferierer i Haiti for å få den seksuelle oppmerksomhet som hun ikke har fått hjemme.
Rampling ble nominert til en Oscar for beste kvinnelige hovedrolle for dramafilmen 45 år i 2016.
Personlig liv
I 1972 giftet hun seg med skuespilleren Bryan Southcombe, og de levde i en ménage à troIs med en mannlig modell. Før hun skilte seg fra Southcombe fikk hun et barn, Barnaby, som i dag er fjernsynsregissør. I 1978 giftet hun seg med den franske komponisten Jean Michel Jarre og fikk en sønn med ham, tryllekunstneren David Jarre. Ekteskapet ble oppløst på slutten av 1990-tallet, da hun fant ut via dagsavisene at Jarre hadde utenomekteskapelige forhold til andre kvinner.
Rampling var forlovet med forretningsmannen Jean-Noel Tassez fra 1998 og inntil han døde i 2015.
Hun har rost François Ozon for å ha ført henne tilbake til filmen igjen på 2000-tallet, en periode hvor hun forsonte seg med sin søster Sarahs død på 1960-tallet. Familien har holdt detaljene skjult for hennes mor, inntil hun døde i 2001. Hennes søster skjøt seg selv i Argentina i 1966 i en alder av 23 år, etter å ha spontanabortert.
I 2000 ble Rampling æret med offisergraden av ordenen Order of the British Empire.
Alfred Jules Ayer
Alfred Jules «A.J.» Ayer (født 29. oktober 1910, død 27. juni 1989) var en britisk filosof kjent for sitt forsvar av logisk positivisme.
Ayer var professor ved University College London fra 1946 til 1959, da han ble ansatt ved Oxford University.
Pang Wei
Pang Wei (født 19. juli 1986 i Baoding, Hebei, Kina) er en kinesisk utøver av skytesport.
Under Sommer-OL 2020 i Tokyo tok han bronse i 10 meter luftpistol og tok gull i lagkonkurransen.
Privatliv
I 2009 giftet han seg med Du Li.
Alpinklatring
Alpinklatring er en betegnelse på klatring i alpint terreng. Alpinklatring innebærer et mer allsidig sikrings- og bevegelsesteknisk kunnskapsregister enn andre former for klatring, idet man vil bevege seg over et variert terreng bestående av både klippe, snø og is.
Ofte vil vær og føreforhold representere en like stor vanskelighet under alpinklatring, som brattheten eller tilgangen på formasjoner og tak i fjellet. Alpinklatring krever kunnskap og erfaring i å vurdere terrengets skiftende karakter, skredfare etc. Det å bevege seg hurtig og med lite utstyr over krevende passasjer, regnes som en grunnleggende forutsetning for å minimere risikoen forbundet med denne formen for klatring.
Ved teknisk klatring brukes tekniske hjelpemidler til å komme seg opp, mens ved friklatring brukes utstyret bare til sikkerhet. Teknisk klatring er mye mer tidkrevende enn friklatring. Teknisk klatring regnes ikke som mindre elegant og mindre etisk holdbart enn friklatring.
Alpin stil
Alpin stil er en variant av bestigning av høye fjell, som skiller seg fra ekspedisjonsklatringen ved at man reduserer det logistiske apparatet rundt bestigningen betraktelig. Ulikt ekspedisjonsklatringen, vil man ved en alpin bestigning ikke benytte seg av bærere som etablerer leirer og legger opp tau opp fjellet. En alpin bestigning innebærer minimal bruk av utstyr, et fåtall klatrere og rask bevegelse blant annet med mulighet til å returnere raskt dersom været blir dårlig. Ved alpin stil i høye fjell flyttes telt og utstyr med etterhvert som man avanserer, mens man med store ekspedisjoner går opp og ned flere ganger og etablerer leirer og legger ut utstyr. Alpin stil er forbeholdt erfarne klatrere, og blir betraktet som vesentlig bedre stil enn ekspedisjonsmetoden.
Alpinisme som immateriell kulturarv
Alpinisme i Frankrike, Italia og Sveits ble i 2019 ført opp på UNESCOs liste over immateriell verdensarv. Med alpinisme menes i denne sammenheng klatring på fjelltopper og fjellvegger i høye fjell, i alle sesonger og i steinete eller isete terreng.
Weekday
Weekday er en svensk klesforretningskjede. Sammen med Monki ble Weekday en del av H&M-konsernet i 2008, da H&M kjøpte opp Monkis moderselskapet Fabric Scandinavien. Weekday er etablert med butikker i Sverige, Norge, Danmark, Tyskland og Finland. Weekday henvender seg til både gutter og jenter og har egne varemerker som Weekday MTWTFSS, Weekday Extended, Store Made, Cheap Monday og Sunday Sun. Kjeden fører også en vintagelinje og Weekday Collaboration, et samarbeid med unge designere. Kolleksjonene i Weekday Collaboration selges i et begrenset opplag og i en tidsavgrenset periode. Weekday stiller etiske krav til sine fabrikker.
Weekdays butikker er alle ulike, men preges blant annet av skarpe hjørner og vinkler og en labyrintaktig planløsning.
Veksel
En veksel er et dokument som utstedes ved en verditransaksjon mellom to parter. Utstederen av vekselen forplikter seg til å betale en oppgitt pengesum til innehaveren innen en oppgitt frist. Veksler er regulert ved lov om veksler (vekselloven) av 27. mai 1932. Her heter det at en veksel skal innholde ordet «veksel», utstedelsesdato, vekselsummen, navnet på den som skal betale (trassaten), en angivelse av forfallstida, stedet der betaling skal skje og underskrift av den som utsteder vekselen (trassenten).
Vanligvis er trassat og trassent samme person, og vekselen vedrører dermed bare utsteder og innehaver (egenveksel eller promesse). En annen type veksel er tratten eller trassert veksel, som vedrører tre personer. Utstederen oppfordrer i den trassaten til å betale den oppgitte summen til innehaveren. En tratte er gyldig først når trassaten har skrevet «akseptert» og navnet sitt på.
Enhver veksel kan overdras til en annen som et verdipapir. En slik overdragelse kalles endossement. Vekselen overdras fra endossent til endossatar. Dersom ingen endossatar er nevnt, overdras vekselen in blanco (blancoendossement). Endossementet skal skrives på vekslen eller på et blad som er heftet til denne (allonge).
Betalingen av en veksel kan sikres ved at en tredje person (forskjellig fra trassent og trassat) kausjonerer («går i borgen for») hele eller deler av beløpet. Slik kausjon kalles aval.
Vekselen kan forfalle til betaling på en bestemt dag, ved forevisning («ved sikt», a vista), eller en viss tid etter forevisning («etter sikt», a viso).
Eksterne lenker
Letra de câmbio
Planet Mu
I 1997 ble Mealtime, en samling med diverse artister som bl.a. Jega og AFX utgitt på Planet Mu/Hut Recordings. I 1998 ble Planet Mu skilt ut fra Virgin og ble et uavhengig plateselskap. Planet Mus første utgivelse som uavhengig var Jegas Type Xero EP.
Congress of the People
Congress of the People (Cope) er et sørafrikansk, sosialdemokratisk politisk parti grunnlagt desember 2008, på grunnlag av en splittelse innen ANC. Det ledes av tidligere ANC-medlem og forsvarsminister Mosiuoa Lekota. Nestledere er tidligere guvernør av Gauteng, også ANC medlem Mbhazima Shilowa og den hvite industrilederen Lynda Odendaal. Cope stiller liste ved valget i 2009.
Barbados under Sommer-OL 1984
Barbados under Sommer-OL 1984. Seksten sportsutøvere, tretten menn og tre kvinner fra Barbados deltok i seks sporter under Sommer-OL 1984 i Los Angeles. De vant ikke noen medaljer.
Monochamus galloprovincialis
Utseende
En ganske stor (17–26 mm), slank, svart trebukk med lange antenner og bein. Den ligner de andre Monochamus-artene, men kan kjennes på at pronotum har gule sidestriper av hårlignende skjell. Antennene er nesten dobbelt så lange som kroppen hos hannen, en og en halv gang så lange som kroppen hos hunnen. Hodet er litt avrundet. Pronotum er rektangulært med en stor, trekantet pigg midt på hver side. Det har gule sidekanter. Scutellum er tett kledt med gule hår. Dekkvingene er temmelig lange og smale med markerte, rettvinklede skuldre. De har en rynkete skulptur og er litt blanke. Hos hannen er de nesten helt svarte, hos hunnen har de et litt diffust, grpgult tverrbånd litt bak midten. Beina er lange og kraftige.
Utbredelse
Arten er utbredt (naturlig eller som følge av spredning med trevirke) i det meste av Europa østover til det vestlige Russland, og i Nord-Afrika. I Norge er det bare to funn som med noen sannsynlighet tyder på bestander, fra Hvaler og Fredrikstad i Østfold. Arten er også funnet et par ganger i Nord-Norge, men dette dreier seg trolig om import med trevirke.
Storegutprisen
Storegutprisen er en pris som deles ut av Litteraturdagane i Vinje. Prisen tildeles den eller dem som på en positiv måte bruker levende og ledig nynorsk. Prisen har navn etter diktsamlingen Storegut (1866) av Aasmund Olavsson Vinje. Prisen utdeles årlig fra 2002 på Edland under litteraturdagene i Vinje. Prisen ble ikke delt ut i 2020, men i 2021 ble prisen igjen delt ut.
Hereward the Wake
Han må ses på som en dels legendarisk skikkelse. Det fortelles mange historier om ham, og hva som virkelig er korrekt informasjon er vanskelig å si. Han ses på som en helt som kjempet for de undertrykte.
Det andre Dáil
Det andre Dáil var det irske parlamentet Dáil Éireann fra 16. august 1921 til 8. juni 1922. Parlamentet var et revolusjonært lovgivende organ for Den irske republikk, og ble ansett som en ulovlig forsamling av britiske myndigheter.
Representantene i det andre Dáil ble valgt i 1921. En av forsamlingens viktigste handlinger var å avslutte den irske uavhengighetskrig ved å ratifisere den anglo-irske traktat.
Valget
I 1920 vedtok Det britiske parlamentet Government of Ireland Act. Hensikten var å finne en løsning på «det irske problemet» ved å dele øya i to deler, Sør-Irland og Nord-Irland, som hver skulle ha et parlament og begrenset selvstyre, Home Rule. De første valgene til disse forsamlingene ble holdt i 1921.
Nasjonalister fra Sinn Féin deltok i disse valgene, men nektet å anerkjenne de nye parlamentene. I stedet regnet de begge valg som valg til det andre Dáil.
Kun Sinn Féins representanter deltok i det andre Dáil. 130 var valgt, men da fem av dem var valgt i både nord og sør ble det totale antallet representanter 125.
Traktaten
Under det andre Dáils periode startet Den irske republikk og den britiske regjeringen fredsforhandlinger. Som president for Dáil Éireann var Eamon de Valera i praksis statsoverhode. For å styrke Irlands sak i forhandlingene fikk han Dáil til å endre grunnloven slik at han fikk tittelen president av Den irske republikk. Dermed kunne man fra irsk side hevde at forhandlingene foregikk mellom to stater; fra britisk side så man det som forhandlinger mellom sentralregjeringen og lokale representanter.
Den 14. september 1921 ratifiserte Dáil utnevnelsen av Arthur Griffith, Michael Collins, Robert Barton, Eamonn Duggan og George Gavan Duffy til forhandlere med alle fullmakter, og den 6. desember signerte de fem traktaten.
Etter nesten en måneds hard og bitter debatt ratifiserte Dáil traktaten med 64 mot 57 stemmer den 7. januar 1922.
For å tilfredsstille britiske konstitusjonelle krav måtte traktaten også ratifiseres av Sør-Irlands parlament. For å kunne gjøre dette suspenderte Dáil-medlemmene sin boikott, og møtte der sammen med de fire unionistiske parlamentsmedlemmene for å ratifisere traktaten.
Oppløsning
I henhold til traktaten ble det andre Dáil oppløst, og den 16. juni 1922 ble et provisorisk parlament valgt. Fra irsk side regnes dette som det tredje Dáil, mens det fra britisk side regnes som etterfølgeren til Sør-Irlands parlament.
En minoritet innen det republikanske miljøet mener at det andre Dáil ikke opphørte å eksistere på dette tidspunkt, og at dette parlamentet overførte sin myndighet til IRA Army Council i 1938.
Endossement
Endossement (fransk en, «på» og dos, «rygg») vil si å overdra (endossere) en veksel eller et annet verdipapir til en annen ved å gi det en påtegning på baksida. Ved endossement overføres alle rettigheter etter vekselen til den nye vekseleier. Endossenten (den som overdrar) innestår overfor alle senere eiere (ettermenn) for vekselens aksept og betaling, med mindre han har tatt forbehold, for eksempel ved å uttrykke uten ansvar.
Lazze Ohlyz
Lazze Ohlyz var en svensk duo aktiv 2005-2010.
Gruppen betegner seg selv som Nord-Europas første marxist-leninistiske dansbandsduo. De spiller fortrinnsvis progressiv dansbandlåter. Bandnavnet stammer fra Vänsterpartiets leder Lars Ohly.
I (band)
I er en norsk supergruppe med innvirkninger fra heavy metal og black metal. Bandet består av medlemmer fra diverse andre black metal band; Immortal (Abbath Doom Occulta og Armagedda), Gorgoroth (TC King) og Enslaved (Arve Isdal, også kjent som Ice Dale). Ifølge bandets hjemmeside, er en av deres største innvirkninger bandet Bathory.
Bandest debutalbum, Between Two Worlds, ble utgitt den 3. november 2006 i Storbritannia, og den 14. november samme år i USA gjennom Nuclear Blast Records. Deres første, og så langt eneste, live show var under Hole in the Sky festivalen i Bergen den 26. august 2006. For øyeblikket er det ingen kommende show. Abbath har også erklært at han har begynt arbeidet med sanger til deres neste album.
Ari Libsker
Dokumentarfilmen om Stalag-pornoen i Israel i 60-årene, Stalags – Holocaust and Pornography in Israel, hadde premiere høsten 2007. Den ble vist på Jerusalem Film Festival. Filmen utløste en debatt om Israels forhold til og behandling av Holocaust, blant annet i skolene.
Bokbussen i Vestfold
Bokbussen i Vestfold var eid og drevet av Vestfold fylkesbibliotek. Tjenesten ble opprettet i 1948 for å nå brukere i alle deler av fylket. Bussen hadde i alt 57 stopp i Vestfold. Bussen romma cirka 4500 bøker, lydbøker, video/DVD, tidsskrifter og tegneserier. Den ble nedlagt 1. januar 2010.
Ari Libsker
Libskers besteforeldre var selv konsentrasjonsleirfanger, men overlevde.
Bokbussen i Vestfold
I 1991 ble det inngått avtale om at driftsutgiftene skulle fordeles 50–50 mellom kommunene og fylket, men senere var fordelingsnøkkelen 25–75. Totale driftsutgifter var i 2008 på 1,9 millioner kroner. Av dette dekte kommunene samlet 420 000 kroner. Sandefjord, Horten, Svelvik, Stokke og Larvik sa først opp sine avtaler.
Asyut
Asyut (أسيوط, Asyūṭ; koptisk: ⲥⲓⲟⲟⲩⲧ, Siowt), også stavet Assiout eller Assiut, er en by i midtre Egypt som er provinshovedstad i guvernementet av samme navn Den har en av de største koptisk-katolske bispekirker i landet. Asyut har høyest andel koptiske innbyggere av samtlige egyptiske byer. Oldtidens by med samme navn ligger rett ved. Byen ligger ved Nilen, midtvegs mellom Aswan og Kairo, og er et viktig senter for handel og industri med tekstilfabrikker og produksjon av kunstgjødsel. Siden 1957 har byen hatt et eget universitetet. I 1902 ble det bygd et damanlegg som samler vann fra Nilen til vannkraftverk og kunstig vanning av store landområder.
Navn
Navnet på byen er avledet fra tidlig egyptisk Zawty (Z3JW.TJ) (senegyptisk Səyáwt) som ble adoptert inn i koptisk som ⲥⲓⲟⲟⲩⲧ, Syowt, som har betydningen «Vokteren» av den nordlige ankomsten til Øvre Egypt. I gresk-romersk Egypt ble byen kalt for Lykopolis (gresk: Λυκόπολις), «ulvebyen», også forkortet til Lycon eller Lyco.
Oldtidens Asyut
Oldtidens Asyut var hovedstad i trettende nome i Øvre Egypt (Lycopolites Nome) i tiden rundt 3100 f.Kr. Byen var lokalisert på vestbredden av Nilen. De to mest framtredende gudene var Anubis og Upuaut. Begge var guddommer for begravelser.
Under første mellomepoke i Egypt var de lokale herskerne eller nomarkene, Khety I, Tefibi, og Khety II, tilhengere av kongene i byen Herakleopolis Magna (som byen ble hetende i gresk tid). Asyut og trettende nome utgjorde da den sørlige grensen. Konflikten mellom denne nomen og de sørlige under styret til 13. dynasti endte med Teben seiret og Asyuts betydning fikk en nedgang.
Lykopolis har ingen bemerkelsesverdige ruiner, men i undersøkte gravkamre i berget rett ved har det blitt funnet mumier av ulver, noe som bekrefter opprinnelsen til byens navn, foruten også en tradisjon omtalt av Diodorus Siculus, at da en etiopisk hær som invaderte Egypt, ble forvist hinsides Elefantine, av en flokk ulver. Osiris ble dyrket under symbolet av en ulv i Lykopolis. I henhold til en myte hadde han kommet «fra skyggene» som en ulv for å støtte Isis og Horus i deres kamp mot Set. Monumenter fra oldtidens Egypt er Asyuts nekropolis, vest for den moderne byen, graver som er datert til dynastiene 9, 10. og 12. dynasti, og graver til vesiren Siese (12. dynasti) og myndighetspersonen og legen Amenhotep (19. dynasti).
I gresk-romersk ble det snakket en særskilt dialekt av koptisk i Asyut, omtalt som lykopolittisk etter det greske navnet på byen.
En stor bysantinsk depotfunn, omtalt som Asyutskatten, ble oppdaget i 1909 i nærheten av byen. Funnet er beskrevet som mystisk, da det ikke var ved profesjonelle arkeologer. Det besto av smykker i gull og edelsteiner, og har siden blitt fordelt rundt mellom museer i Europa. Trettiseks objekter bestående av noe av det mest detaljerte kunsthåndverk i høy kvalitet som har overlevd fra senantikken.
Asyut var endepunktet for Førtidagersveien som knyttet byen til Darfur i vestlige Sudan via oasene Selima og Kharga. Veien, kjent av lokale gjetere som Darb el-Arbein, går tilbake over 700 år. Den ble benyttet som vei eller sti for store karavaner på opptil 12 000 kameler på 1300-tallet da trafikken var på sitt største.
Asyut i moderne tid
I 2006 hadde Asyut en befolkning på 389 307. Folkemengden ble anslått til 462 061 for 2017. Den er den byen som har flest koptisk-kristne innbyggere; omtrent halvparten av befolkningen er koptere. Byen har eget universitet, Assiut-universitetet, et av de største i Egypt. Det er også et barnehjem grunnlagt og oppkalt etter den amerikanske misjonæren Lillian Trasher, som arbeidet for fattige og foreldre i Asyut fra 1911 og til sin død i1961.
FNs høykommissær for flyktninger
Oppgaver
Organisasjonen har mandat til å lede og koordinere internasjonale aksjoner for å beskytte flyktninger og løse flyktningproblemer på verdensbasis, etter oppfordring fra regjeringer eller FN. Organisasjonen hjelper flyktninger med å reise tilbake til opprinnelsesstedet eller finne et nytt sted å bo. Dens hovedformål er å sikre rettighetene og velferden til flyktninger. UNHCR forsøker å sikre at alle kan utøve sin rett til å søke politisk asyl og finne sikker tilflukt i et annet land, med en frivillig mulighet til å reise hjem, bli integrert lokalt eller å bosette seg i et tredje land.
Asyut
Asyut i moderne tid
Byen er en av få byer i verden som fortsatt gjør sjal med sølvapplikasjoner og her i tillegg en stor tekstilindustri. Det blir også produsert fin keramikk, trearbeider med innlegg og tepper.
FNs høykommissær for flyktninger
Oppgaver
UNHCR angir at organisasjonen til 2015 hadde hjulpet mer enn 50 millioner mennesker å starte et nytt liv. Organisasjonen hadde ved utgangen av 2016 en stab på 10800 mennesker i 128 land. Budsjettet for 2016 var på 7,5 milliarder amerikanske dollar.
Asyut
Asyut i moderne tid
Det ble rapportert at jomfru Maria viste seg i Asyut den 17. august 2000. Den koptisk-ortodokse kirke har gått god for at denne apparisjonen faktisk fant sted.
Asyut er endestasjonen for oljerørledning Ras Shukheir-Asyut, endestasjonen for gassrørledningen Kairo-Asyut, og begynnelsen på den foreslått gassrørledningen Asyut-Qena, de siste to en del av Nile Valley Gas Company Pipeline Project. Rett ved Asyut ligger Asyutdammen på motsatt side av Nilen, i nabohavnen Al-Hamra. Dammen ble bygget i 1902, fullført i 1903 og et vannkraftverk lagt til på 1980-tallet.
FNs høykommissær for flyktninger
Høykommissærer
Fridtjof Nansen (Norge) var høykommissær for flyktninger for Folkeforbundet (FNs forgjenger) fra 1922.
Allonge
Allonge er fransk og betyr «forlengelse». Fremmedordet har flere betydninger på norsk:
Sota Sæter
Sota Sæter (819 moh) er en bemannet turisthytte i den sørlige enden av dalføret Bråtå og innsjøen Liavatnet ved Breheimen i Skjåk kommune i Innlandet. Sota er eiet og drevet av Den Norske Turistforening (DNT), og ligger i nær tilknytning til Tverrådalskyrkja, Fortundalsbreen og Jostedalsbreen.
Historie
Sota Sæter var tidligere bosted for fjellmannen og jegeren Svein Kvitingen (1856–1939), som i 1894 ble kontaktet av DNT angående en avtale om losji og enkel servering i Sveinstugu. Etter hans død drev Edvard Grimstad stedet og flere hytter ble satt opp. Fra 1954 drev Edvards sønn Torbjørn Grimstad Sota Sæter, og som utøvende kunstsmed utsmykket han Sota med flere smijernsarbeid som fortsatt eksisterer.
I 1989 ble Sota Sæter kjøpt opp av Berit og Gunnar Bugge som satte igang med omfattende restaurering av området, og i 1994 videresolgte de Sota til DNT Oslo og Omegn, som fortsatt eier stedet med Jorun Svingen som bestyrer. Det er nå nytt personell som styrer sota.
Brigade 12
Brigade 12 (også kjent som «trønderbrigaden») var en mobiliseringsbrigade i det norske forsvaret.
Før krigen gikk Brigade 12 under navnet Brigade 5. Den ble ikke mobilisert ved krigsutbruddet. Etter krigen ble den hetende Kombinert regiment 12. Navnet Brigade 12 kom til i 1980.
Forsvarets innsatsstyrke/Hær inngikk i brigaden da styrken var oppsatt på begynnelsen av 2000-tallet. Dette ble vedtatt i stortingspreposisjon 55. Fra iverksettingsbrevet: «Juster dagens Brigade 12 når det gjelder organisasjon og materielloppsett slik at Hærens del av Forsvarets innsatsstyrker (FIST-H) inngår som en del av brigaden. Brigade 12 skal utvikles som en selvstendig brigade.»
Andrew McNaughton
Andrew George Latta McNaughton (født 25. februar 1887, død 11. juli 1966) var en canadisk offiser og diplomat.
Han ble født i Moosomin, Saskatchewan (da del av Nordvestterritoriene), og studerte først ved Bishop's College School i Lennoxville, Quebec før han begynte på ingeniørstudiet ved McGill University i Montréal. Han vervet seg i militsen i 1909 og ble sendt til Europa som del av Det canadiske ekspensjonskorpset ved utbruddet av første verdenskrig i 1914. Her bidro han til å utvikle artilleriteknikker og ble såret to ganger. Da freden kom var han øverstkommanderende for det canadiske artillerikorpset. I 1920 vervet han seg til den regulære hæren og i 1929 ble han generalstabssjef for den canadiske hæren og like etterpå kansellerte han Defence Scheme No. 1.
Han fortsatte i stillingen som generalstabssjef under andre verdenskrig og var delansvarlig for det katastrofale Diepperaidet i 1942. McNaughton hadde også ansvar for planleggingen av «Operasjon Jupiter», Churchills plan om å frigjøre Norge i 1942 som aldri ble gjennomført. Han ble ofte kritisert av britiske generaler og hans standpunkt for verving snarere enn verneplikt gjorde at han røk uklar med forsvarsministeren James Ralston. McNaughton sa opp generalstabsstillingen sin i 1943.
Etter krigen var han del av FNs atomenergikommisjon og var canadisk FN-ambassadør, samt flere andre internasjonale komiteer.
Hans barnebarn, generalløytnant Andrew Leslie, ble hærsjef i Canadas forsvar.
Physenaceae
Se teksten
Physenaceae er en plantefamilie i nellikordenen, (Caryophyllales), som er en gruppe av basale, egentlige tofrøbladete planter. Den omfatter trolig bare to arter av små busker i en planteslekt, Physena. Plantene vokser i tropene i Madagaskar.
Slekter og arter
Physena – Madagaskar
Eksterne lenker
Physena Physenaceae Physena
Vitenskapsåret 1695
Vitenskapsåret 1695 er en oversikt over hendelser, prisvinnere, fødte og avdøde personer med tilknytning til vitenskap i 1695.
Helvete år 2019
Helvete år 2019 (orig: I Nuovi barbari) er en italiensk dystopisk actionthriller og science fiction-film fra 1983 regissert av Enzo G. Castellari. Filmen er lagt til en uhyggelig fremtidsverden etter en atomkrig. En morderisk gruppe kalt The Templars" terroriserer overlevende som forsøker å etablere et nytt samfunn. Hovedrollene spilles av Giancarlo Prete og George Eastman, mens sentrale biroller spilles av Fred Williamson og Anna Kanakis.
Filmen er også kjent under titler som Warriors of the Wasteland, The New Barbarians og Metropolis 2000.
Handling
Handlingen er lagt til en uhyggelig fremtid i en verden etter atomkrigen. En verden der menneskene er få og kampen for livet er hard.
"The Templars" er en gruppe skruppelløse mordere anført av sadisten "One". De mener at siden de overlevde «smellet», er de de eneste som har livets rett. Dette praktiserer de ved å plyndre og myrde reisende som har slått seg sammen for å finne overlevende. Scorpion har også overlevd, han er også en kjeltring, men ingen morder. Alene drar han i sitt superkjøretøy for å møte The Templars for å stoppe deres myrderier. På veien får han følge av den fargede Nider, en mester med en meget sofistikert pil og bue. I mellomtiden har bandittene overfalt en transport, og eneste overlevende, kvinnen Alma, slepes gjennom en grusgrav etter Makos modifiserte fremtidskjøretøy. Scorpio beslutter seg for å hjelpe kvinnen Alma. "One" er rasende over Scorpios inngripen og forlanger ham fanget. Scorpios tidligere makker Nadir dukker imidlertid opp og sammen oppsøker de en gruppe sivilister for å få hjelp til Alma, som er såret etter oppgjøret med Mako. Scorpio nekter imidlertid å hjelpe sivilisterne mot The Templars og forlater dem, men situasjonen tilspisses da Scorpio fanges og tortureres av Ones folk. Nadir redder Scorpio, som gjenopptrenes og gjøres klar til det endelige oppgjøret med One og hans menn.
Om filmen
Helvete år 2019 er en av en rekke italienske fremtidsfilmer på 1980-tallet. Filmen har tydelig hentet inspirasjon fra de australske Mad Max filmene. På grunn av dens voldelige innhold fikk den problemer med filmsensuren i flere land på 1980-tallet.
I Norge
Filmen ble ikke vist på kino, men ble utgitt på video i 1984 av OVC under tittelen Helvete år 2019. Den ble relansert på video i 1987 av Screen Entertainment. Den ble samme år utgitt av Norsk Videoklubb under tittelen Etter Atomkrigen.
Dompaper
Dompaper (Pyrrhula) er ei slekt i finkefamilien (Fringillidae) og består av åtte arter, hvorav én er såpass nyoppdaget at den ikke har rukket å få norsk navn. Gruppen er mest tallrik i Asia, men én av artene er endemisk for øygruppa Azorene og en annen er utbredt over store deler av Eurasia. Seks av artene er i henhold til IUCNs rødliste livskraftige, mens to er sårbare med hensyn til utryddelse. Konglebit (Pinicola enucleator) er gruppas nærmeste nålevende slektning.
Beskrivelse
Dompapenes nebb er tykt, kort og rundt; spesialisert til å ete frø og knopper. De fleste artene har sort eller gråsort nebb. Nebbkantene er bøyd innover. De runde nesehullene ligger dypt og er dekt av fjær. Vingene er forholdsvis korte og rekker ikke til midten av den innbuede stjerten. Dompaper har påfallende fargetegninger i fjærdrakten, med hvite-, grå- og svarte fargetoner som står fram fra den gråbrune, rosenrøde, oransje eller okerfargede kroppen, som alltid ender i en hvit gump. Enkelte arter har svart eller blåsvart hette. Alle dompaper har dessuten svarte eller blåsvarte vinge- og halefjær. En annen fellesnevner for fjærdrakten, er at den består av spesielt myke fjær som isolerer godt. Brune føtter og den stort sett hvite gumpen er også typisk. Hunnene har mindre utpregede farger enn hannen.
Heckler & Koch MP5
MP5 er en maskinpistol fra den tyske fabrikanten Heckler & Koch. Mekanismen er basert på den benyttet av Heckler & Koch G3, og er nedskalert fra 7,62x51mm til 9x19mm.
Dompaper
Utbredelse og habitat
De fleste artene lever i fjellområder som er bekledd av nåle- og blandingsskog.
Artene er i hovedsak utbredt i den palearktiske- og indomalayiske sonen. I Skandinavia og Sentral-Europa finnes kun dompap (P. pyrrhula), og denne arten har også størst utbredelse.
Heckler & Koch MP5
Våpenet er kamret for 9 x 19 mm Luger-ammunisjon, og leveres med våpenmagasiner for 15 og 30 patroner.
Dompaper
Atferd
Artene er hovedsakelig frøetere, men mange eter også en del annet. Hunnen dominerer hannen og står for både byggingen av redet og rugingen av eggene. Redet består av en skålformet del på et tynt underlag av kvister. Eggene er flekkete på en hvit, grønnlig eller blålig grunnfarge. Parene dannes før oppbruddet etter vinteren og varer som oftest i flere sesonger.
Cleveland Police
Cleveland Police er en engelsk politistyrke som betjener distriktene Hartlepool, Redcar and Cleveland, Middlesbrough og Stockton-on-Tees.
Heckler & Koch MP5
MP5 regnes som et særdeles nøyaktig våpen, som det også er lett å lære seg å mestre. Avfyringssystemet gjør at våpenet er nøyaktig fra første skudd, og våpenet har svært liten rekyl såfremt man ikke avfyrer det fullautomatisk. Det er fire skytemoduser: Enkeltskudd, dobbeltskudd, tre skudd (burst) eller fullautomatisk. Hvilke alternativer som er tilgjengelige, varierer mellom de forskjellige modellene.
Dompaper
Atferd
Selv om dompapene tilhører sangfuglene (Passeri) er sangen i beste fall svært beskjeden eller nærmest ikke-eksisterende. Den består stort sett av en enkel, myk og melankolsk fløytetone med varierende intensitet. Vokaliseringen varierer imidlertid mellom både artene og (kanskje også) underartene, men den er alltid svært enkel.
Heckler & Koch MP5
Historie
Opprinnelig het våpenet HK54 og fikk navnet MP5 etter at den tyske hæren tok det i bruk som «Maschinenpistole 5» i 1966. Det har siden blitt tatt i bruk av en rekke lands militær- og politistyrker.
Dompaper
Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
Heckler & Koch MP5
I norsk tjeneste
I det norske forsvaret ble MP5 tatt i bruk på 80-tallet.Våpenet erstattet MP40, som hadde blitt beslaglagt fra tyske okkupasjonstropper etter krigen. Forsvaret startet utfasingen til fordel for MP7 i 2008, men MP5 benyttes fortsatt av enkelte avdelinger, bl.a. spesialstyrkene.
Dompaper
Noter
Ifølge Töpfer et al. (2011) kan dompaper deles inn i tre distinkte klader, som følger:
Heckler & Koch MP5
I norsk tjeneste
Politiet erstattet sine M1 karabinere (SLK) med MP5 på begynnelsen av 90-tallet. MP5 er fortsatt i bruk i politiet.
Dompaper
Annet
Det er ganske nylig funnet arkeologiske beviser for en ukjent utdødd dompap på Azorene. Den har blitt beskrevet med bakgrunn i fossiler funnet i Furna do Calcinhas, ei lita grotte på vulkanen Caldeira, som ligger på øya Ilha Graciosa. Den har fått det vitenskapelige navnet P. crassa og var større enn både asordompap og dompap.
Heckler & Koch MP5
Varianter
MP5 finnes i 120 forskjellige utgaver, blant annet:
MP5A2 (fast kolbe), MP5A3 (innskyvbar kolbe) og MP-5K er i bruk i det norske forsvaret.
Robert Barton
Robert Childers Barton (irsk Riobárd Bartún, født 4. mars 1881, død 10. august 1975) var en irsk advokat, politiker og gårdbruker. Han var en av forhandlerne som signerte den anglo-irske traktat i 1921. Barton var fetter av Robert Erskine Childers.
Barton ble født i Wicklow i en velstående protestantisk, jordeiende familie. Etter utdannelse i Rugby og Oxford ble han offiser i Dublin Fusiliers ved utbruddet av første verdenskrig. Da påskeopprøret brøt ut i april 1916 var han stasjonert i Dublin, og han frasa seg sin offisersstilling som protest mot britenes kraftige reaksjon på opprøret, og sluttet seg til den republikanske bevegelsen.
I 1918 ble han valgt inn i Det britiske parlamentet for Sinn Féin i valgkretsen West Wicklow. I likhet med de andre Sinn Féin-representantene tok han ikke sitt sete der, men gikk i stedet inn i det første Dáil. I februar 1919 ble han arrestert for oppvigleri, men på St. Patricks dag klarte han å rømme fra Mountjoy fengsel. Han la igjen en lapp til direktøren hvor han forklarte at han følte seg tvunget til å rømme fordi cellen var så ubehagelig, og bad direktøren om å ta vare på bagasjen inntil han sendte bud på den. I januar 1920 ble han arrestert igjen og dømt til tre års fengsel, men slapp ut under et generelt amnesti i juli 1921.
Averroës
Averroës (arabisk: ابوالوليد محمد بن احمد بن محمد بن رشد, Abū l-Walīd Muhammad ibn Ahmad ibn Muhammad ibn Rushd; også Averroes eller Averrhoës eller ganske enkelt Ibn Rushd; født 1126 i Córdoba, død 11. desember 1198 i Marrakech) var en spansk-marokkansk filosof, sharia-dommer, lege og mystiker. Han var en sterk kritiker av muslimske filosofer som avviste Aristoteles og Platon, men fikk lite gjennomslag i sin egen kultur. Hans filosofiske kommentarerverker vant imidlertid ry i kristne Europa. Gresk filosofi hadde hele veien vært av de store lysene, men ofte gjennom ufullstendige oversettelser. Med sine kommentarverk bidro Ibn Rushd til at Aristoteles ble en ledestjerne i Europa på 11- og 1200-tallet.
Robert Barton
Deretter ble han utnevnt til jordbruksminister i Den irske republikk, fulgt av posten som utenriksminister. I 1921 ble han valgt av det andre Dáil som en av forhandlerne som skulle til England for å drøfte en traktat med britene. Han signerte motvillig traktaten i desember samme år, og forsvarte dette med at det var «det minste av to onder som ble påtvunget meg, mellom hvilke jeg måtte velge». Under den irske borgerkrig stod han på Eamon de Valeras side som traktatmotstander.
Averroës
Gjennom oversettelsene av verkene til Averroës og Avicenna i første del 1300-tallet, kom mye av antikkens skrifter og tankegods inn som en impuls i middelalderens latinske Europa. Averroës skrev en medisinsk encyklopedi og utlegninger av nesten alle verkene til Aristoteles.
Interessen for hans tekster stimulerte til latinske oversettelser av Aristoteles både fra arabisk og ifra originalspråket, gresk. I den kristelige skolastikken, for eksempel i “Summa Theologica” av Thomas Aquinas, ble han bare kalt for «kommentatoren» på samme måte som Aristoteles ble kalt «filosofen».
Robert Barton
I juni 1922 ble han valgt inn i Dáil Éireann, men tok ikke sitt sete, og forlot politikken. Han ble dommer, og fra 1934 til 1954 var han formann for Agricultural Credit Corporation.
Averroës
Liv og virke
Averroës / Ibn Rusjd ble født i 1126 i en juristfamilie. Han studerte rett, medisin og filosofi og derutover en meget godt orientert person.
Han studerte fiqh hos Maliki-juristen Abu Muhammad ibn Rizq og hadith-vitenskap med Ibn Bashkuwal. Av sin far fikk han innføring i Imam Maliks hadith-samling al-Muwatta, et viktig sunnisk verk som han angivelig lærte seg utenat. I 1168 eller 1169 skal han av Ibn Tufail ha blitt presentert for fyrsten Abu Yaqub Yusuf I, som skal ha utspurt ham om hva han mente om himmelens evighet. Averroës var imidlertid engstelig og hevdet at han ikke beskjeftiget seg med filosofi. Dermed begynte fyrsten en samtale med Ibn Tufail og viste under den et inngående kjennskap med islamsk filosofi og dens store spørsmålsstillinger. Averroës begynte etterhvert å blande seg inn i samtalen. Det endte med at han fikk i oppdrag å nyordne og kommentere alle Aristoteles' verker, for å gi islam «vitenskapen rent og fullstendig».
Han førte et mangslungent liv. Slik var han i 1169 dommer i Córdoba og Sevilla, og i 1182 ble han livlege for Abu Yaqub, som var blitt kalif. Men denne stillingen innehadde han bare i en kortere periode; så vendte han tilbake til hjembyen.
Det fremhersket på denne tiden politisk ugunstige vinder; det rammet alle spansk-arabiske filosofer, og det var intet unntak for Averroës. De islamske herskere var ikke interessert i dem; det var bare teologene som gjaldt.